Aquest 2020 és un any de canvis arreu del món, i nosaltres us volem ajudar a entendre'ls. En temps de crisi, el periodisme compromès és més important que mai i el vostre suport és l'únic que pot assegurar la continuïtat de VilaWeb.Si ho vols i ho pots fer, col·labora amb VilaWeb

El País ha tornat a publicar un suposat esborrany de la llei de transitorietat jurídica que van pactar Junts pel Sí i la CUP i que es debatrà i es votarà al parlament entre la segona quinzena d’agost i la primera setmana de setembre.

Segons el diari, el procés constituent que es prepara per a l’endemà de la victòria del sí en el referèndum del primer d’octubre serà ‘un fòrum de model bolivarià’, com el de Veneçuela. El procés constituent, diu El País, tindrà ‘tics similars als proposats per decret presidencial el maig passat pel president Nicolás Maduro per a Veneçuela’. I afegeix que aquesta decisió de Maduro va dur violència al carrer.

Tot això es fa, segons que expliquen, per a atreure els comuns. Les comparacions de Podem i de Pablo Iglesias amb Veneçuela i Maduro han estat habituals a les pàgines del diari, que ha utilitzat aquest espantall per atacar-los.

A més de les comparacions amb Veneçuela, el diari no explica res que no s’hagi dit: que després del procés constituent hi haurà unes eleccions constituents, que Catalunya es regirà per la llei de transitorietat mentre es redacta la constitució, que la carta magna s’haurà d’aprovar en un referèndum de ratificació i que, posteriorment, hi haurà eleccions ordinàries. Tot això ja ho contenia el full de ruta de Junts pel Sí.

Les primeres reaccions a la nova publicació d’El País no han trigat gens a arribar.

El País ara anant full ad-Venezuelam i Colau: "ara que som al govern, no sigueu revolucionaris." No us en sortireu.https://t.co/hQwTqiGLzY — Jordi Graupera (@JordiGraupera) July 2, 2017